ΓΡΑΠΤΗ ΕΡΩΤΗΣΗ E-0545/03

υποβολή: Konstantinos Hatzidakis (PPE-DE) προς την Επιτροπή

(26 Φεβρουαρίου 2003)

Θέμα: Αποζημίωση για καταστροφές λόγω πυρκαγιάς το 2000 στο Πήλιο

Τον Ιούλιο του 2000 μεγάλη πυρκαγιά στο Πήλιο στην Ελλάδα έκαψε ελαιόδεντρα στις περιοχές Ξυνόβρυση, Αργαλαστή, Συκή των Δήμων Αργαλαστής και Αφετών καταστρέφοντας την περιουσία και συχνά το μοναδικό βιοποριστικό μέσο εκατοντάδων κατοίκων. Η ελληνική κυβέρνηση είχε αρχικά εξαγγείλει ποσό αποζημίωσης της τάξης των 16 000 δραχμών ανά ελαιόδεντρο. Οι ζημιωθέντες από την πυρκαγιά έλαβαν αρχικά και ως προκαταβολή το ποσό των 5 000 δραχμών ανά ελαιόδεντρο, ενώ έκτοτε το αρμόδιο Υπουργείο δηλώνει ότι αναμένει την έγκριση της Επιτροπής, για να προβεί στην καταβολή και τουπόλοιπου ποσού.

Πότεποβλήθηκε ο σχετικός φάκελος γνωστοποίησης των ζημιών στην Ευρωπαϊκή Επιτροπή·

Το αίτημα της ελληνικής κυβέρνησης αφορούσε τη σύμφωνη γνώμη της Ευρωπαϊκής Επιτροπής, προκειμένου η κάλυψη των ζημιών να γίνει από εθνικούς πόρους (ΕΛΓΑ) ή αναφερόταν σε κοινοτική χρηματοδότηση, μέσω των πόρων του Επιχειρησιακού προγράμματος για την Αγροτική Ανάπτυξη του ΚΠΣ·

Σε ποιο στάδιο βρίσκεται η εξέταση του φακέλου·

Αν το σχετικό αίτημα της ελληνικής κυβέρνησης δεν έχει ακόμη εγκριθεί από την Ευρωπαϊκή Επιτροπή, που μπορεί να αποδοθεί η καθυστέρηση αυτή·

Απάντηση του κ. Fischler εξ ονόματος της Επιτροπής

(26 Μαρτίου 2003)

Το καθεστώς αποζημίωσης των ελλήνων γεωργών πουπέστησαν ζημιές εξαιτίας των πυρκαγιών που έπληξαν την Ελλάδα κατά το 2000 κοινοποιήθηκε στην Επιτροπή με την επιστολή της 7ης Δεκεμβρίου 2000, η οποία πρωτοκολλήθηκε στις 11 Δεκεμβρίου 2000.

Το σχέδιο της ελληνικής διυπουργικής απόφασης που αποτελεί τη νομική βάση του καθεστώτος αποζημίωσης προβλέπει την καταβολή 25 δισεκατ. δραχμών (73 367 572 ευρώ) εκ των οποίων:

- τα 17 δισεκατ. δραχμών (49 889 949 ευρώ) θα χορηγηθούν από πιστώσεις του προγράμματος δημοσίων επενδύσεων του Υπουργείου Γεωργίας (SAE 082/3), τα οποία, σύμφωνα με αυτά που μπόρεσε να διαπιστώσει η Επιτροπή στο πλαίσιο της εξέτασης άλλων περιπτώσεων αποζημίωσης, μπορούν να αποτελέσουν αντικείμενο συγχρηματοδότησης,

- και τα 8 δισεκατ. δραχμών (23 477 623 ευρώ) από τον τακτικό προϋπολογισμό του Υπουργείου Γεωργίας, δηλαδή από τις κρατικές ενισχύσεις.

Κατά συνέπεια η Επιτροπή θα πρέπει να πάρει θέση σχετικά με τη χρησιμοποίηση αυτών των δύο πηγών χρηματοδότησης, δηλαδή να εξετάσει το θέμα με βάση δύο κανονισμούς.

Πρόσφατα ζητήθηκαν συμπληρωματικές πληροφορίες από τις ελληνικές αρχές. Η Επιτροπή περιμένει την απάντηση αυτή προκειμένου να επεξεργαστεί ένα σχέδιο απόφασης.

Από πολλούς παράγοντες εξαρτάται η διάρκεια της εξέτασης του καθεστώτος αποζημίωσης:

- σύμφωνα με το άρθρο 4 παράγραφος 5 του κανονισμού (ΕΚ) αριθ. 659/99 του Συμβουλίου της 22ας Μαρτίου 1999 που αφορά τους κανόνες εφαρμογής του άρθρου 93 της συνθήκης ΕΚ(1), η Επιτροπή όταν εξετάζει τις κρατικές ενισχύσεις διαθέτει προθεσμία δύο μηνών από την επομένη της ημέρας που λαμβάνει την πλήρη κοινοποίηση προκειμένου να αποφασίσει.

- όταν κοινοποίησαν το καθεστώς αποζημίωσης οι ελληνικές αρχές ανέφεραν ότι δεν θα περίμεναν την απόφαση έγκρισης της Επιτροπής προκειμένου να χορηγήσουν προκαταβολές. Οι προκαταβολές αυτές που άρχισαν να καταβάλλονται χωρίς την έγκριση της Επιτροπής είναι παράνομες ενισχύσεις κατά την έννοια του προαναφερόμενου κανονισμού (ΕΚ) αριθ. 659/1999. Κατά συνέπεια, σύμφωνα με το άρθρο 13 παράγραφος 2 του ίδιου κανονισμού, η προθεσμία των δύο μηνών που αναφέρεται στο σημείο 1 παραπάνω δεν ισχύει για την εξέταση των παράνομων ενισχύσεων. Όπως αναφέρεται στο σημείο 3 παραπάνω, η Επιτροπή θα πρέπει σε κάθε περίπτωση να περιμένει την απάντηση των ελληνικών αρχών προκειμένου να επεξεργαστεί ένα σχέδιο απόφασης.

- Εάν οι ελληνικές αρχές προτίθενται να χρηματοδοτήσουν την αποζημίωση των γεωργών στο πλαίσιο συγχρηματοδοτούμενων δράσεων, θα πρέπει ναποβάλουν μία τροποποιημένη έκδοση του εθνικού επιχειρησιακού τους προγράμματος για την Αγροτική ανάπτυξη 2000-2006, που καταρτίστηκε στο πλαίσιο του 3ου Κοινοτικού Πλαισίου Στήριξης για την Ελλάδα, αναπροσαρμόζοντας του χρηματοδοτικούς πίνακες του εν λόγω προγράμματος με βάση τις μεταφορές πιστώσεων που έγιναν ανάμεσα στους διάφορους άξονες παρέμβασης. Η αναπροσαρμογή των πινάκων θα πρέπει να γίνει όχι μόνο με βάση τη χρησιμοποίηση των πόρων συγχρηματοδότησης στο πλαίσιο του εν λόγω καθεστώτος αλλά και με βάση όλες τις άλλες μεταφορές πιστώσεων που έγιναν στο πλαίσιο άλλων καθεστώτων αποζημίωσης που έχουν δημιουργήσει οι ελληνικές αρχές. Προς το παρόν η Επιτροπή δεν έχει λάβει ακόμη την τροποποιημένη έκδοση του προγράμματος ούτε τους αναπροσαρμοσμένους πίνακες χρηματοδότησης. Κατά συνέπεια η Επιτροπή δεν μπορεί να εκφέρει γνώμη σχετικά με τη χρησιμοποίηση των πόρων συγχρηματοδότησης στο πλαίσιο του καθεστώτος αποζημίωσης παρά μόνο όταν θα έχει στη διάθεσή της αυτά τα έγγραφα.

(1) ΕΕ L 93 της 27.3.1999, σελ. 1.